[{"text_idx": "#000001", "text": "Facila vento estas tre interesa nova reta projekto. La ideo estas prepari facilajn esperantajn tekstojn por komencantoj. Tiuj tekstoj devas uzi nur bazajn radikojn por esti facile legebla."}, {"text_idx": "#000002", "text": "La iniciato de projekto Emilio Cid esperas je helpo de esperantistoj c\u0302e tradukado de tekstoj de kutima Esperanto al facila Esperanto.\nLa programo Esperantilo estas uzata kiel helpilo c\u0302e tiu tradukado. Sur la pag\u0302oj de projekto estas atingebla speciala Esperantilo, kiu povas literumi kontrau\u0306 tiu baza radikaro."}, {"text_idx": "#000003", "text": "Interese, ke c\u0302e tiu okazo ekestis la unua filmeto pri Esperatnilo c\u0302e youtube kaj\nankau\u0306 la unua ido de Esperantilo. En tiu filmeto Emilio montras, kiel oni faciligas\ntekstojn kun helpo de Esperantilo. La faciligado mem ne estas facila tasko. Oni devas multe konsulti la vortaron kaj la literumilo ne estas"}, {"text_idx": "#000004", "text": "La temo estas tre interesa. Estas vere farinda afero plibonigi la Esperantilon por faciligado de tekstoj."}, {"text_idx": "#000005", "text": "simpla kreo de listo de dezirindaj vortoj"}, {"text_idx": "#000006", "text": "Ankau\u0306 pensebla estus mas\u0302ina tradukado de Esperanto al facila Esperanto. Precipe oni povas anstatau\u0306igi la maldezirindajn vortojn je vortoj de baza radikaro. Ankau\u0306 la gramatika kontrolilo povas averti pri maldezirindaj gramatikaj strukturoj."}, {"text_idx": "#000007", "text": "Ankau\u0306 nun Esperantilo enhavas kelkajn ilojn por krei facilajn tekstojn. Temas pri funkcioj en menuo \u201eLingvistiko\u201c"}, {"text_idx": "#000008", "text": "Nun mi devas havi nur multe de tempo por tiuj taskoj. Mi esperas, ke ekestos multaj facilaj tekstoj, kiujn mi povas kompari kaj analizi. Mi s\u0302atas facilajn tekstojn kaj ofte jam koleris pri malfacilaj tekstoj."}, {"text_idx": "#000009", "text": "Lingva ludo \u201eVortaj Amikoj\u201c nun rete"}, {"text_idx": "#000010", "text": "Mi preparis la lingvan ludon \u201evortaj amikoj\u201c kiel reta ludo programita tute en\nTie oni povas ludi \u201evortajn amikojn\u201c."}, {"text_idx": "#000011", "text": "Lingva ludo \u201evortaj amikoj\u201c en Esperantilo"}, {"text_idx": "#000012", "text": "Esperantilo enhavas bazon de vortoj kun iliaj kuntekstoj (vidu menuo: Lingvistiko-Bazo de Frazpartoj).\nLa bazo estas kreita de granda esperanta tekstaro.\nLa kuntekstoj estas ordigitaj lau\u0306 gramatika dependeco. Do oni povas trovi ekzemple, kiuj adjektivoj priskribas iun substantivon."}, {"text_idx": "#000013", "text": "de infano (9), de arne (3), de knabo (3), de mau\u0306rico (3), de antono (2), de edzino (2), de fernando (2), de filo (2), de kristino (2), de amikino (1), de andreo (1), de anjo (1), de cindrulino (1), de familio (1), de georgo (1), de ido (1), de johano (1), de josefino (1), de junulo (1), de knabineto (1), de kristoforo (1), de lumo (1), de markizo (1), de matildo (1), de petro (1), de reg\u0302ido (1), de reg\u0302ino (1), de sfinkso (1), kun filo (1), kun voc\u0302o (1)"}, {"text_idx": "#000014", "text": "Mi trovis, ke oni povas diveni la vorton \u201epatro\u201c, nur de la kono de kuntekstoj. Tio estas la ideo de la ludo. Dum la ludo oni vidas nur la kuntekstajn vortojn (amikoj de vortoj) kaj devas elekti el la listo de 4 vortoj la konvenan vorton. La amikaj vortoj estas ordigitaj lau\u0306 ofteco kaj estas montritaj nur plej facilaj gramatikaj dependecoj. La ludanto devas dum unu ludo diveni 10 vortojn (substativojn, adjektivojn au\u0306 verbojn). Vortoj estas elektitaj hazarde. Por ke la ludo ne estu tro malfacila, la ludanto devas diveni nur oftajn vortojn. La ludo estas nun la parto de programo esperantilo (de eldono 0.990) kaj estas atingebla per menuo (Lingvistiko/Ludo Vortaj Amikoj)."}, {"text_idx": "#000015", "text": "La ludo ne estas facila kaj oni devas bone koni la lingvon. Tamen mi jam sukcesis diveni 10 g\u0302ustajn respondojn. Iam okazas, ke la hazarde elektitaj vortoj por la elekto estas tre similaj, tiam la ludo enhavas hazardan elementon, c\u0302ar oni ne estas eble elekti la g\u0302ustan vorton nur de bona kono de lingvo."}, {"text_idx": "#000016", "text": "Mi pensas, ke la ludo estas interesa, c\u0302ar oni ekkonas per tiu ludo la veran uzadon de vortoj, kiu devenas de granda esperanta tekstaro. Tiuj kuntekstoj estas ofte pensigaj kaj surprizaj."}, {"text_idx": "#000017", "text": "Signifo de koloroj c\u0302e korektado en programo Esperantilo"}, {"text_idx": "#000018", "text": "La programo kontrolas tekston kaj markas vortojn depende de tipo de eraro. Ofte la programo avertas nur eblan eraron. La uzanto devas en tiu kazo mem decidi, c\u0302u la averto estas g\u0302usta. La avertoj pri eblaj falsaj amikoj povas ofte esti tre maltrafaj. Oni mals\u0302altu tiun korekton en preferaj\u0302ojn (Preferaj\u0302oj-Kontrolado-Avertu pri ebla falsa amiko), se oni ne estas kontenta pri ties avertoj."}, {"text_idx": "#000019", "text": "Rug\u0302a kaj roza koloroj signifas preskau\u0306 certan eraron.\nVerda kaj blua koloro signifas nur sugeston (pripensindan lokon en teksto)."}, {"text_idx": "#000020", "text": "Uzantoj de komputilaj programoj kutimigis al tio, ke rezultoj de rezultaj programoj estas certaj. Komputilaj programoj ofte helpas c\u0302e matematikoj problemoj, kiuj havas nur unu solvon. La rezulto de tiuj programoj povas esti nur g\u0302usta au\u0306 malg\u0302usta. Kutima kalkulilo neniam rezultus, ke 2 plus 2 estas vers\u0302ajne 4. En kazo de lingvistikaj programoj la situacio estas alia. Oni ne povas kalkuli sur natura lingvo, kiel oni kalkulas en la matematiko. Temas ofte pri vers\u0302ajneco kaj eblo. Ankau\u0306 homaj korektistoj ofte malsamopinias pri korekteco de iu teksto. Do la programo estas nur ilo, kiu indikas iun pripensindan lokon en teksto, en kiu povas esti eraro."}, {"text_idx": "#000021", "text": "Mi iom timas, ke la uzantoj de programo Esperantilo tro fidas al la indikoj de programo kaj lau\u0306 la kutimo de uzado de kalkuliloj mals\u0302altas propran cerbon.\nEn la programo estas modelo de lingvo, kiu estas abstrakta kaj ne plene spegulas la lingvon. G\u0302is nun ne ekzistas komputilo, kiu povas funkcii kiel homa cerbo kaj regi la naturan lingvon. Do la rezultoj de komputiloj pri natura lingvo devige ne estas certaj. Due en programo ekzistas eraretojn, kiuj ankau\u0306 kondukas al malg\u0302ustaj rezultoj. Se la programo indikas ion strangan, tio ne signifas, ke mi ankau\u0306 tiun farus. Nur tial, ke mi estas la programisto de tiu programo. Mi ofte mem miras pri la rezultoj de programo. Tio estas afero, kiun mi ne sentas min ebla komprenigi."}, {"text_idx": "#000022", "text": "Esperantilo tradukas al sveda lingvo"}, {"text_idx": "#000023", "text": "De eldono 0.97 Esperantilo tradukas ankau\u0306 al sveda lingvo. La nova traduka modulo por mas\u0302ina tradukado estas la rezulto de kunlaboro kun KaGu. Li jam frue kelkfoje skribis al mi kaj demandis pri kelkaj afero rilate al Esperantilo. Li estas fascinigita de ideo de mas\u0302ina tradukado kaj ne havis c\u0302ikoncernajn iluziojn, Finfine mi decidis komenci la programadon de sveda modulo. Mi legis iom pri sveda lingvo sur angla, germana kaj pola vikipedio. La sveda lingvo apartenas al familio de germanaj lingvoj.\nLa ideo estis reuzi la germanan modulon por programado de sveda tradukado. Poste tamen mi decidis reuzi la anglan modulon, c\u0302ar s\u0302ajnis al mi, ke angla lingvo estas pli simila al sveda lingvo. KaGu havas ankau\u0306 kelkajn spertojn pri komputiko kaj programado. Frue li ankau\u0306 okupis pri alia komputila traduka sistemo. Do mi kreis la svedan modulon kiel kopio de angla modulo kaj preparis la EsperantiloSDK, por ke KaGu mem povu adapti la tradukadon. Mi markis speciale lokojn en programa kodo, kiuj devos estas finprogramitaj au\u0306 modifitaj. En la blogo mi priskribis kiel programi la Esperantilon. KaGu ankau\u0306 tre rapide tradukis mane kelkcent ekzemplajn tradukojn. La unua eldono estis farita tre rapide kaj KaGu povis ec\u0302 mem modifi kelkajn lokojn en programo. Li ankau\u0306 raportis al mi multajn problemojn kaj klarigis la defioj de sveda gramatiko."}, {"text_idx": "#000024", "text": "La sveda lingvo estas por mi la lingvo, kiu estas inter angla kaj germana lingvoj. En sveda lingvo ne ekzistas kazoj por substantivoj. La ordo de vortoj estas tre rigida. La sistemo de tempoj estas simila al angla lingvo. Sed la svedaj adjektivoj havas fleksion, kiu estas pli simila al germana lingvo. La sveda lingvo havas ankau\u0306 kelkaj trajtojn, kiuj estas por mi tute nomaj. Ekzemple la difinilo \u201ela\u201c estas esprimata en sveda lingvo kiel finilo. La negado de verboj \u201ene\u201c okazas post la verbo. En sveda lingvo ekzistas 2 genroj, kiuj influas la difinilojn kaj atributojn. En sveda lingvo ekzistas tuta familio de verboj, kiuj ekzistas nur en pasivo (tn. deponens). Tio kau\u0306zis, ke mi devis adaptigi la originalan anglan modulon por sveda lingvo. Parte mi povis uzi la solvojn konatajn de germana lingvo. Alikaze mi devis elpensi solvojn tute denove."}, {"text_idx": "#000025", "text": "Dum programado mi frue rimarkis, ke informoj de vikipedio ne sufic\u0302as. Fleksio de verboj kaj substantivoj ne estis priskribita detale. Ankau\u0306 KaGu ne povis doni al mi precizajn informojn pri reguloj de fleksio, c\u0302ar li uzas la lingvon sen kono de reguloj kaj esceptoj. Finfine mi trovis la plej detalaj informoj sur iu rusa ttt-ejo pri sveda kulturo. La identigo de svedaj specialaj\u0302oj evidentigis kiel la plej malfacila parto de laboro. C\u0302e tiuj problemoj restas nur unu eblo. Oni tradukas kaj testas multajn tekstojn mane kaj provas trovi iujn regulojn. Tiun laboron povas fari nur KaGu, c\u0302ar por mi svedaj vortoj restas nur aroj de literoj."}, {"text_idx": "#000026", "text": "Tio estas pro mi la unua fojo, kiam mi kunlaboris c\u0302e programado de Esperantilo kun iu tiel intense. Ni inters\u0302ang\u0302is multajn leterojn, iufoje ec\u0302 kelkaj leteroj pro tago. La spertoj estas jenaj. Oni devas havi multe da tempo kaj volo. Evidentig\u0302is por mi, ke la programado kaj ec\u0302 uzado de Esperantilo ne estas facila. Mi havis la okazon ekscii ion pri tiuj problemoj. Sen longaj plurfojaj klarigoj kaj reklarigoj nenio sukcesis."}, {"text_idx": "#000027", "text": "Mi nur poste eksciis, ke KaGu estas delonge pensiulo. Tio estas jam la dua fojo, kiam mi ricevis grandan helpon de pensiulo. Por mi s\u0302ajnas nun, ke nur pensiuloj havas tempon kaj necesan persiston. La eblojn de tiu grupo de homoj estas eble ne sufic\u0302e alte pritaksataj."}, {"text_idx": "#000028", "text": "Certe. La programado de Esperantilo kaj sveda modulo ne estas finita. Oni dau\u0306re povas plibonigi la kvaliton de tradukado. La kvalito dependas je algoritmoj en programo kaj vortaro."}, {"text_idx": "#000029", "text": "En vikipedio mi legis, ke sveda lingvo ne estas granda lingvo rilate al la nombro de parolantoj. Nur 9 milionoj da homoj parolas tiun lingvon. Tamen ofte oni ne bezonas miliono homojn sed nur unu konkretan."}, {"text_idx": "#000030", "text": "Nun restas iom pli komplikaj kazoj, kiuj ne estas tradukataj korekte.\nNun ni trovis la bonan vojon de kunlaboro. KaGu priskribas la problemojn kaj donas ekzemplojn kaj mi programas.\nNi uzas pro tiu la dokumenton sur Google-docs.\nTio estas facila eblo redakti kune unu dokumenton.\nFelic\u0302e ni ambau\u0306 sukcesis senprobleme uzi tiun sistemon."}, {"text_idx": "#000031", "text": "La sveda vortaro estas en respondeco de KaGu.\nLi plivastigas kaj modifas la vortaron kaj fine sendas al mi nur s\u0302ang\u0302ojn, kiujn mi importas en la gepatran vortaron, kiu trovig\u0302as sur mia sistemo."}, {"text_idx": "#000032", "text": "Sekva eldono de Esperantilo tradukos al sveda lingvo ec\u0302 iom pli bone ol al la angla lingvo."}, {"text_idx": "#000034", "text": "Esperantilo estas baza UTF8-redaktilo au\u0306 Tekstredaktilo."}, {"text_idx": "#000035", "text": "Per g\u0302i oni ne povas prilabori tekstajn dokumentojn simile al dokumentoredaktilo ekzemple kiel Open Office. Dokumentoredaktiloj oferas funkciojn, kiuj ebligas, ke uzanto povas vidi kaj prilabori tekstajn dokumentojn sur komputilo same kiel ili aspektos post la preso. Tiu funkcio oni nomas per angla akronimo WYSIWYG."}, {"text_idx": "#000036", "text": "Sed ankau\u0306 per baza tekstredaktilo oni povas prilabori ric\u0302aspektajn dokumentojn. Oni uzas por tio specialajn formatojn. Plej konataj estas HTML, Latex au\u0306 DocBook. La lasta formato bazas sur formato XML."}, {"text_idx": "#000037", "text": "Oni povas uzi Esperantilon por redaktado de tiuj formatoj, kiuj bazas sur tekstaj formatoj. Esperantilo enhavas ankau\u0306 aldonajn funkciojn por prilaboro de formatoj HTML kaj XML. Tiuj formatoj estas rekonataj c\u0302e literumado, gramatika korektado kaj mas\u0302ina tradukado. Ekzistas speciala funkcio (menuo: Dosiero-Montru en HTML-Foliumilo) por montri la redaktatan pag\u0302on en HTML-Foliumilo."}, {"text_idx": "#000038", "text": "Mi mem uzas Esperantilon por redaktado de miaj TTT-pag\u0302oj. Uzantoj sugestis al mi pliric\u0302igi la redaktilon per aldonaj funkcioj por prilaboro de HTML-pag\u0302oj. Mi ofte devas decidi, kiujn funkciojn mi programos. Ofte reagoj de uzantoj au\u0306 miaj portempaj bezonoj kaj interesoj influas la decidon. C\u0302ar tempo kaj aliaj rimedoj estas limigitaj, do la decido ne estas facila. En la unua flanko mi volas programi funkciojn, kiujn mi mem au\u0306 aliaj uzantoj bezonas, en la dua flanko mi ne volas reprogrami funkciojn, kiujn havas aliaj programoj. Ekzistas do multe da aliaj tre bonaj kaj liberaj HTML-redaktiloj. Sed ne ekzistas programoj, kiuj povas korekti esperantajn tekstojn au\u0306 au\u0306tomate traduki de esperanta lingvo. Tial mi konscie ne programis konatajn specialajn funkciojn."}, {"text_idx": "#000039", "text": "Por ne programi c\u0302ion mem oni povas sekvi du strategiojn. Au\u0306 enprogrami la funkciojn de Esperanto en aliajn programojn. La plej bona por tiu takso estus OpenOffice. Au\u0306 uzi aliajn programojn au\u0306 pecojn de programoj en Esperantilo. Mi jam reuzas por literumado la programon Hunspell."}, {"text_idx": "#000040", "text": "Mi delonge jam konas la programon Tidy, kiu povas kontroli kaj purigi la HTML-dosierojn. C\u0302ar la funkcio de Tidy estas tre utila, mi decidis direkte subteni tiun tau\u0306gan programon en Esperantilo. Per menuo (Korektado->HTML-XML->Testu HTML) oni povas testi la HTML-dosieron je korekteco lau\u0306 HTML-reguloj. Post la korektado aperas en la suba kampo de redaktilo listo kun eraroj en html-formato. Oni povas selekti la mesag\u0302on kaj la redaktilo montras en teksto la precizan kampon de eraro. C\u0302ar la programo Tidy estas angla kaj ne subtenas la esperantan lingvon, la mesag\u0302oj estas nur en angla lingvo. La programo mem estas tre malgranda (300kbytes), do mi decidis ankau\u0306 enmeti la programon en instalprogramon de Esperantilo por vidnozo. La uzantoj de Linukso eble facile povas instali tiun programon mem au\u0306 ofte jam havas g\u0302in en la sistemo. Tiu funkcio venos en sekva eldono de Esperantilo. Tio estos eble jam en kelkaj semajnoj."}, {"text_idx": "#000041", "text": "Verdire pri tiu demando mi devis pensi, antau\u0306 kiam mi komencis programi Esperantilon. Mi mem bezonis etan programon kun kelkaj funkcioj, kaj tia programo ne ekzistis. Sed poste mi ekinteresig\u0302is pri komputila lingvistiko. C\u0302u tasko de gramatika korektado au\u0306 mas\u0302ina tradukado estas realigebla kaj kiel mi tion povus fari? Mi volis ankau\u0306 testi, c\u0302u XOTcl kiel programa lingvo estas bona por tiu tasko. Tio estas plej ofte la c\u0302efa motivo de hobiaj programoj de libera programado."}, {"text_idx": "#000042", "text": "Sed mi ankau\u0306 de komenco volis, ke tiu programo havas uzantojn. Uzantoj estas ankau\u0306 necesaj por senkostaj programoj, ne kiel pagantoj sed kiel uloj, kiu motivigas la programadon kaj helpas c\u0302e programado. Nombro de uzantoj estas indikilo por kvalito de programo. Bonaj programoj havas multajn uzantojn, kaj mi volas ja programi bonan programon.\nUzantoj helpas ankau\u0306 pli direkte c\u0302e programado. Helpe de iliaj reagoj, la programo progresas kaj plibonigas.\nPor liberaj programoj uzantoj estas ec\u0302 pli necesaj ol por profesiaj."}, {"text_idx": "#000043", "text": "C\u0302e profesia programado laboras multaj homoj, kiuj estas diferencaj specialistoj. Tiuj estas: kreintoj de konceptoj, manag\u0302eroj, arkitektoj, administrantoj, testantoj, au\u0306toroj de dokumentoj, spertuloj pri merkato, uloj por mastruma propagando, kaj programistoj. En libera programado ekzistas nur du grupoj: uzantoj kaj programistoj (kaj ofte nur unu programisto). Uzantoj ofte rolas kiel aliaj specialistoj en profesiaj projektoj. Tio havas avantag\u0302ojn por uzantoj kaj programistoj. La uzantoj havas senkostajn programojn kaj povas direkte influi la programadon, la programistoj povas libere programi kaj direkte influi la tempon por programado, metodojn kaj ilojn, kiujn ili uzas. Uzantoj de programo rolas kiel spertuloj pri konceptoj, c\u0302ar ili ja plej bone scias, kion ili volas.\nIli estas testantoj. Ili propagandas por la programo, kiam la programo plac\u0302as al ili."}, {"text_idx": "#000044", "text": "Mi do lastatempe pensas pri uzanto (au\u0306 uzantoj) de mia programo. La unuaj reagoj de uzantoj estas por mi tre neatendintaj kaj tial ankau\u0306 tre valoraj. Mi atendis, ke uzantoj bezonis pli bonan tradukadon au\u0306 volis havi ian specialan funkcion por lingvistiko. Sed la unua peto estis, ke mi faru pli grandajn literojn en programo, c\u0302ar pli maljunaj homoj ne havas bonajn okulojn. Ofte uzantoj deziris aj\u0302ojn, pri kiuj mi neniam pensis."}, {"text_idx": "#000045", "text": "La fakto, ke uzantoj de iu programo povas aktive partopreni c\u0302e g\u0302ia kreado, estas pro multaj homoj nova kaj ne kutima. Multaj uloj havas komercan pensmanieron pri programado. Ili pensas, ke programo estas nur varo, por kiu oni pagas.\nSe oni pagas por io, oni atendas ceteran kvaliton por tio. Se iu varo ne havas sufic\u0302an kvaliton, oni plendas pri la varo c\u0302e vendisto au\u0306 produktanto. Tiu pensmaniero kondukas al la konstato, ke oni ne rajtas plendi pri io, por kio oni ne pagis."}, {"text_idx": "#000046", "text": "Tio ne agordas kun libera programado. Programoj estas kreaj\u0302oj de penso, kaj havas similajn valorojn kiel aliaj kreaj\u0302oj de penso. Ili povas esti valora por homaro kaj estas parto de g\u0302ia kulturo. La uzantoj kaj kreintoj estas principe la samaj, c\u0302ar ili estas eroj de homaro."}, {"text_idx": "#000047", "text": "La uzantoj de programo ne nur rajtas plendi pri senkosta programo, por kiu ili ne pagis, sed havas ec\u0302 moralan\nLa plendo pri programo, reporto pri misfunkcio, ne estas en libera programado io negativa. La raporto estas valora informo, estas partopreno en kreado. Per tio la uzanto faras per sia reago la samon, kiel la programisto. Li faris ion, eble ion bonan por komunumo, senpage."}, {"text_idx": "#000048", "text": "Kiam mi pensas pri uzantoj de programo, mi ankau\u0306 devas pensi, kial ili uzas la programon?\nPrecipe mi devas koncedi, ke ne ekzistas multaj esperanto-parolantoj, kaj ke verkado en esperanto ne estas tre granda.\nMi supozas sekvajn grupojn de uzantoj:"}, {"text_idx": "#000049", "text": "Kelkaj homoj demandis min, c\u0302u kaj kiam la programo estos uzebla sur MacOS. Teorie jam nun la programo estas uzebla sur MacOS. La tekniko, kiun mi uzas, ekzistas ankau\u0306 sur MacOS. Mi simple ne havas tiun komputilon por testi la programon au\u0306 prepari konvenan por Mac OS instaladan dosieron, kiun mi ja oferas por Vindozo kaj Linukso.\nEsperantilo estas uzebla por MacOS, se vi kapablas prepari mem la programan medion."}, {"text_idx": "#000050", "text": "Mi priskribas tie kelkajn teknikajn detalojn, kiuj helpas dum installado."}, {"text_idx": "#000051", "text": "La programo estas skribita en programlingvo Tcl. La programa lingvo estas tielnomata skripta lingvo, kaj g\u0302i ne bezonas kompiladon. Por lanc\u0302i la programon, oni bezonas Tcl/Tk-interpretilon, kaj kelkajn krombiblitekojn (angle: binary extension."}, {"text_idx": "#000052", "text": "Ekzistas kelkaj disdonoj por MacOX, kiuj ankau\u0306 enhavas tiujn krombiblitekojn."}, {"text_idx": "#000053", "text": "Nun lau\u0306 mia supozo la plej konvena vojo por lanc\u0302i Esperantilon sur Mac OS estu:"}, {"text_idx": "#000055", "text": "Normale mi uzas por finaj uzantoj la Tclkit, sed la normalajn tclkit-interpretilojn ne enhavas kromlibrarojn XOTcl kaj tDOM.\nTiujn mi enmetas en esperantilo.kit, sed nur por Linukso kaj Vindozo.\nSe mi havus tDOM kaj XOTcl por MacOS, mi povus prepari esperantilo.kit, kiu estus uzebla sur Mac OS."}]